**Forespørsel om medvirkning til studie av vilkår for god forskning - fysikk**

I samarbeid med forskningsinstitusjoner i flere land arbeider NIFU med et større prosjekt om vilkår for god forskning (hvordan forskningskvalitet defineres og skapes), og hvilken rolle offentlig politikk har i å legge til rette for fremragende forskning (se [www.r-quest.no](http://www.r-quest.no) og [prosjektinformasjon](http://org.uib.no/ift-posten/IFT-posten2017/Uke39/R-QUEST%20Project%20information.pdf)). Prosjektet har langsiktig finansiering fra Norges forskningsråd (2016-2024) og målet er komparative analyser som gir nyttig innsikt for forskningspolitikken så vel som for forskningsmiljøene selv.

Et utgangspunkt for prosjektet er at det er viktige forskjeller mellom fagfelt i hvordan god forskning defineres og skapes, og i hvordan offentlig politikk legger føringer for forskningen. Vi har derfor valgt ut noen forskningsfelt som vi vil studere særskilt, og fysikker et av disse. De sentrale norske miljøene med forskning innen fysikk er inkludert. Fra UiB inngår Institutt for fysikk og teknologi.

For å gjennomføre prosjektet er vi avhengige av medvirkning fra forskerne og forskningsmiljøene på feltet – at de ønsker å besvare spørreskjema og stille opp til intervjuer.

Vi starter opp med en spørreundersøkelse til det vitenskapelige personale som går ut senere denne måneden. Vi lurer på om dere kan bistå oss litt i prosessen. Vi håper dere vil anbefale vitenskapelig ansatte ved instituttet å besvare vårt spørreskjema – f.eks. ved å legge ut informasjon på deres intranett, eller gi informasjon per e-post/videresende denne eposten. Sannsynligheten for å få svar er langt høyere om målgruppen har fått informasjon om spørreundersøkelse på forhånd og/eller deres egen organisasjon går god for den.

Respondentliste: Basert på hva vi har funnet på UiBs nettsider, har jeg vedlagt en fil med aktuelle respondenter ved instituttet. Vi ønsker å inkludere samtlige ansatte med doktorgradskompetanse involvert i forskning i fysikk ved instituttet. Det vil si at vi inkluderer post doc, forskere, førsteamanuenser og professorer og evt personer i faglige lederstillinger, men ikke PhD studenter, gjesteforskere, teknikere, assistenter og heller ikke personer i II-er stillinger. Grensen mellom fysikk og andre fag er jo flytende, og noen arbeider tverrfaglig, men gruppen for Petroleums- og prosessteknologi faller utenfor og er ikke inkludert i personallisten vedlagt.

feil.

Ta kontakt, om dere trenger ytterligere informasjon.

Med vennlig hilsen

**Dag W. Aksnes**

Forsker 1

Telefon: +47 99 47 43 38

E-post: [Dag.W.Aksnes@nifu.no](mailto:Dag.W.Aksnes@nifu.no)

Skype: dagwaksnes

***NIFU***

Nordisk institutt for studier av innovasjon, forskning og utdanning

*PB 2815 Tøyen, NO-0608 Oslo*

*Besøksadresse: Økernveien 9, 0653 Oslo*

[http://www.nifu.no](http://www.nifu.no/)​